gu en en en gu en gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu en en gu gu gu gu gu en en en en en en en en en en en en en en en en en en en en ja en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu fr en en en en en
તુષાર રાજા – Gujarati Kruti
બીલ ગેટ્સનું નિવાસસ્થાન:એક અદભૂત અજાયબી !! ફોટો જોઈ ને ચોંકી જશો….!!
દુનિયાના સૌથી ધનવાન વ્યક્તિઓમાં જેની ગણના થાય છે તે બીલ ગેટ્સનું ઘર પણ એક અજાયબી સમાન છે.માઈક્રોસોફ્ટ કંપનીના સંસ્થાપક બીલ ગેટ્સનું આ અજાયબ ઘર 66000 ચોરસ ફૂટ જગ્યામાં ફેલાયેલું છે.વોશિંગ્ટનમાં સરોવરના કિનારે આવેલ આ ‘શનાડું-2.0” (XANADU-2.૦) નામનો બંગલો ખુબસુરત ઇન્ટીરીયર અને અતિશય આધુનિક ટેકનોલોજીથી સજ્જ છે ‘શનાડૂ’નો મતલબ થાય છે- એક બહેતરીન જગ્યા.આ બંગલાને તૈયાર થતા સાત વર્ષ લાગ્યા હતાં.
મકાનની લગભગ તમામ વસ્તુઓ ‘ઓટોમેટેડ કમ્પ્યુટરાઈઝડ સિસ્ટમ’થી સંચાલિત થાય છે.
આ બંગલામાં સાત બેડરૂમ્સ,24 બાથરૂમ,6 કિચન,સ્વીમીંગ પૂલ,૨૩૦૦ ચોરસ ફૂટનો સ્વાગતકક્ષ અને 2500 ફૂટનું વિશાળ જીમ તથા ત્રણ ગેરેજનો સમાવેશ થાય છે. એક ગેરેજમાં 23 ગાડી પાર્ક કરી શકાય છે.એક ગેરેજ અન્ડરગ્રાઉન્ડ છે, જે કોન્ક્રીટ અને સ્ટેનલેસ સ્ટીલમાંથી બનાવવામાં આવેલ છે. વિશાળ સ્વાગત કક્ષમાં એકી સાથે 200 વ્યક્તિઓને એન્ટરટેઈન કરી શકાય તેવી વ્યવસ્થા કરવામાં આવેલ છે.
તેમ જ આ સ્વાગતકક્ષમાં વિશાળ ફાયર પ્લેસ અને 22 ફૂટનો જમ્બો વિડીયો સ્ક્રીન રાખવામાં આવેલ છે. આ બંગલાની કિમત અંદાજે 777 કરોડ રૂપિયા જેટલી માનવામાં આવે છે. બંગલાની દિવાલો પણ એકદમ હાઇટેક છે. દિવાલો પર એવી ટેકનોલોજીનો ઉપયોગ કરવામાં આવ્યો છે કે,તેને સ્પર્શ કરવાથી તેનું આર્ટવર્ક બદલી શકાય છે. બંગલામાં પ્રવેશનાર દરેક મહેમાનને એક માઈક્રોચીપ આપવામાં આવે છે,જેનાથી આખા ઘરમાં સિગ્નલ વડે જાણ થતી રહે છે.
તેમ જ આ ચીપ દવારા મહેમાન પોતાની અનુકુળતા મુજબ લાઈટીંગ અને ટેમ્પરેચર સેટ કરી શકે છે. જે તે જે પણ રૂમમાં કે અન્ય જગ્યાએ જાય ત્યાં ઓટોમેટીક સેટ થતું જાય છે.
ફલોરિંગમાં પણ ગજબની ટેકનીક વાપરવામાં આવી છે, ઘરના સભ્યો કે કોઈ કર્મચારીઓ જયારે તેના ઉપર ચાલે ત્યારે તેના પગના દબાણ ઉપરથી તે વ્યક્તિ વિષે જાણ થઇ જાય છે. બંગલાની તમામ લાઈટો ઓટોમેટીક-સ્વયમ સંચાલિત છે. સ્પીકરની વ્યવસ્થા એવી રીતે કરવામાં આવી છે કે,જે કોઈ ગીત કે મ્યુઝીક સાંભળવામાં આવી રહ્યું હોય,તે સાંભળનાર જે તે વ્યક્તિની સાથે એક રૂમ માંથી બીજાં રૂમમાં અથવા એક જગ્યાએથી બીજી જગ્યાએ તેણે ‘ફોલો’ કરતુ રહે છે.
બીલ ગેટ્સના આ સ્વપ્નલોક સમાન બંગલામાં અત્યંત આધુનિક અને વિશાળ સ્વીમીંગ પૂલ પણ એક અજાયબી સમાન છે. આ સ્વીમીંગ પૂલની ખાસિયત એ છે કે તેમાં પાણીની અંદર મ્યુઝિક સિસ્ટમ લગાવવામાં આવી છે.પુલની બાજુમાં એક લોકર રૂમ બનાવવામાં આવેલ છે, જેમાં 4 શાવર અને બે બાથ ટબ છે.બીલ ગેટ્સ માટે એક પર્સનલ બીચ બનાવવામાં આવેલ છે,જેમાં ઈમ્પોર્ટેડ રેતીનો ઉપયોગ કરવામાં આવેલ છે.અને દર વર્ષે સેન્ટ લુસિયા ખાતેથી આ રેતી મંગાવવામાં આવે છે.
બંગલામાં 2100 ફૂટની એક લાયબ્રેરી બનાવવામાં આવેલ છે. આ લાયબ્રેરી બનાવવા પાછળ જ લગભગ 200 કરોડ રૂપિયા જેટલો ખર્ચ કરવામાં આવ્યો હતો આ ભવ્ય આવાસમાં આવેલ હોમ થીયેટર પણ એકદમ આર્ટીસ્ટીક રીતે બનાવવામાં આવેલ છે.જેમાં,એકદમ આરામદાયક બેઠકવ્યવસ્થા તથા આરામથી સૂતા-સુતાં જોઈ શકાય તેવું ફર્નિચર બનાવવામાં આવેલ છે. એટલું જ નહિ, પણ પોપકોર્ન બનાવવાના મશીન પણ ત્યાં રાખવામાં આવેલ છે. આ ઉપરાંત 1900 ફૂટનું તમામ સુવિધાઓથી સજ્જ ગેસ્ટ હાઉસ પણ બનાવવામાં આવેલ છે.
આ ઈમારતમાં જ રંગબેરંગી ખૂબસુરત માછલીઓ સાથેનું એક સુંદર કૃત્રિમ ઝરણું પણ બનાવવામાં આવેલ છે. આખા મકાનમાં બીલ ગેટ્સને સૌથી વધુ ગમતી જગ્યાઓમાંથી એક સ્થળ તેની બેનમૂન લાયબ્રેરી છે. 2100 ચોરસ ફૂટની આ વિશાળ લાયબ્રેરીમાં બે ખાનગી કબાટો અને અલાયદો ‘બારરૂમ’ છે. સીલીંગમાં બીલ ગેટ્સને હમેશ પ્રેરણા આપતું ક્વોટ મૂકવામાં આવેલ છે. આ લાયબ્રેરીમાં ‘લિઓનાર્ડો દ વિન્ચી’ની પ્રખ્યાત ‘CODEX LEICESTER’ની હસ્તલિખિત કૃતિ પણ છે, જેને બીલ ગેટ્સે 1994 માં એક હરાજીમાંથી ત્રણ કરોડ ડોલર કરતાં પણ વધુ કિમતે ખરીદી હતી.
બીલ ગેટ્સના આ અદભૂત આવાસના આર્કિટેક્ટ છે,જેમ્સ કટલર અને બોહલીન ક્વિન્સકી ફર્મ છે.આવા ભવ્ય આવાસ ની જાળવણી પાછળ પણ કરોડોનો ખર્ચ થાય તે સ્વાભાવિક જ છે. આ જગ્યાનો પ્રોપર્ટી ટેક્સ જ આશરે 10 લાખ ડોલર ચુકવવામાં આવે છે.આ ઈમારત અને તેનું ફર્નિચર બનાવવા માટે ખાસ એકદમ ઉચ્ચ કક્ષાનું 500 વર્ષ જુના ‘ડગ્લાસ ફર’ નામના વૃક્ષનું લાકડું વાપરવામાં આવ્યું હતું. આશરે 5 લાખ ઘન ફૂટ લાકડું આ ઈમારતમાં વાપરવામાં આવ્યું છે. ‘XANADU-2.૦’ મકાનની રચના ‘EARTH-SHELTERED’ ઈમારત તરીકે કરવામાં આવી છે, તેમાં કુદરતી રીતે જ પ્રકાશ અને હવામાન સારામાં સારું મળી શકે તેવી જગ્યાએ અને તેવી રીતે તેનું બાંધકામ કરવામાં આવેલ છે.
બીલ ગેટ્સે એક વાર ચેરિટીના હેતુ માટે પોતાનું ઘર જોવા માટે બોલી લગાવવા ઓફર કરી હતી,તેમાં એક વ્યક્તિએ ફક્ત આ ઘર જોવા માટે 35000 ડોલરની બોલી લગાવી હતી.
આપ આ મજેદાર પોસ્ટ www.Jentilal.com પર વાંચી રહ્યા છો. આવી બીજી પોસ્ટ્સ નિયમિત રીતે વાંચવા અને માણવા અમારું ફેસબુક પેજ અત્યારે જ લાઇક કરો – ક્લિક કરો – જલ્સા કરોને જેંતીલાલ
Posted on August 13, 2017May 13, 2018
દુનિયાનાં સૌથી પ્રખ્યાત જહાજ ‘ટાઈટેનિક’ની દિલધડક છેલ્લી સફર !! – તુષાર રાજા !
રાત્રિના 11 વાગ્યા પછીનો સમય હતો,બહાર સૂસવાટા મારતો ઠંડો પવન હતો અને જહાજ જે દરિયામાં સફર કરી રહ્યું હતું,તેનું પાણી માઈનસ 2 ડીગ્રી સેલ્સિયસ હતું.આમ છતાં જહાજની અંદર સ્વર્ગ જેવી મોજમજા કરી રહેલ યાત્રિકોને તેની જરા પણ અસર નહોતી થતી, કારણ કે,તે જહાજ હતું ટાઈટેનિક-દુનિયાનું તે સમયનું સૌથી અદભૂત અને સૌથી વિશાળ શીપ.તારીખ 10 એપ્રિલ, 1912ના રોજ પોતાની પહેલી સફર પર નીકળેલું અતિવૈભવી જહાજ ‘ટાઈટેનીક’નું આયુષ્ય ફક્ત ચાર દિવસનું જ નીકળ્યું,ઇંગ્લેન્ડના ‘સાઉથમ્ટન’ થી ન્યૂયોર્ક જઈ રહેલ આ દરિયા પરનું સ્વર્ગ કહેવાતું જહાજ સફરના ચોથા જ દિવસે એટલે કે તારીખ 14 એપ્રિલની રાતે હિમપર્વત (આઇસબર્ગ) સાથે ટકરાઈ જતાં દરિયાના ઠંડાગાર પાણીમાં સમાધિ લઇ લીધી હતી.
આ સમયે જહાજમાં યાત્રિકો અને ક્રૂ મેમ્બર્સ મળીને આશરે 2208 લોકો હતાં,જેમાંથી 1503 લોકોના મૃત્યુ નીપજ્યા હતાં. જેમાંથી 306 લોકોની લાશ જ મળી શકી હતી.અકસ્માત સમયે પાણી અતિશય ઠંડુ હતું, એટલે કે પાણીનું તાપમાન માઈનસ બે ડીગ્રી સેલ્સિયસ હતું. આટલાં ઠંડા પાણીમાં કોઈ પણ વ્યક્તિ પડે તો 15 મિનિટથી વધુ જીવી જ ન શકે.સમુદ્રમાં થયેલ આકસ્મિક મૃત્યુની આ ઇતિહાસમાં એક સૌથી મોટી દુર્ઘટના હતી. ટાઈટેનિક સાથે ટકરાનાર હિમપર્વત લગભગ 100 ફૂટ ઉંચો હતો.આ હિમપર્વત હજ્જારો વર્ષો પહેલા ગ્રીનલેન્ડના ગ્લેશિયરમાંથી અલગ થઇ ગયો હોવાનું અનુમાન કરવામાં આવ્યું હતું.આ ટક્કરના કારણે આ હિમપર્વતને પણ ખુબ નુકસાન થયું હતું અને તે પણ આ અકસ્માત પછી બે અઠવાડિયામાં સંપૂર્ણ નષ્ટ થઇ ગયો હતો.
ટાઈટેનિક ડૂબવાનું મુખ્ય કારણ તેની અતિ તેજ ગતિ હતું. ટાઈટેનિકના માલિક જે. બ્રૂસ ઇસ્મેએ જહાજના કપ્તાન એડવર્ડ સ્મિથને જહાજ વધુમાં વધુ તેજ ગતિથી ચલાવવાની સુચના આપી હતી. 14 એપ્રિલ 1912ના રોજ ટાઈટેનિક ને સંદેશાઓ દ્વારા રસ્તામાં છ હિમશીલાઓથી ખતરો હોવાની ચેતવણીઓ પણ મળેલી હતી.પરંતુ કપ્તાનને એવો વિશ્વાસ હતો કે હિમશીલાઓ આવશે ત્યારે જહાજ આસાનીથી સાઈડમાંથી કાઢી શકાશે. બદકિસ્મતીથી જહાજ બહુ મોટું હોવાના કારણે અને રડાર નાનકડું હોવાના કારણે તેમ જ સૌથી મહત્વની વાત એ હતી કે જયારે હિમશીલા દેખાઈ ત્યારે જહાજની ગતિ ખુબ તેજ હોવાના કારણે સમયસર જહાજને બીજી સાઈડમાં વાળી શકાયું નહિ.અને આ અકસ્માત સર્જાયો.જેના કારણે જહાજના આગળના ભાગમાં મોટું કાણું પડી ગયું .આશરે રાત્રિના 11-40 કલાકે જહાજમાં પાણી ભરાવાના કારણે ડૂબવા લાગ્યું હતું જે રાત્રિના 2-20 કલાકે પૂરેપૂરુ દરિયામાં સમાઈ ગયું.
વ્હાઈટસ્ટાર લાઈન કંપનીની માલિકીનું જહાજ ટાઈટેનિકનું નિર્માણ આયર્લેન્ડના હરલેન્ડ અને વોલ્ફ શિપયાર્ડમાં કરવામાં આવ્યું હતું.31 માર્ચ 1909ના રોજ 3000 માણસોની બનેલી ટીમ દ્વારા આ જહાજ બનાવવાનું કામ શરુ કરવામાં આવ્યું હતું અને ફક્ત 26 મહિનામાં એટલે કે,31 મેં 1911 સુધીમાં તે તૈયાર થઇ ગયું હતું.ત્રણ ફૂટબોલના મેદાન જેટલા મોટા આ જહાજને જોવા માટે 31 મેં 1911ના દિવસે એક લાખ કરતાં પણ વધુ લોકો આવ્યા હતાં.આ સમયે વ્હાઈટસ્ટાર લાઈન કંપનીની પ્રતિસ્પર્ધી કંપની કુનાર્ડ લાઈનના જહાજો લુસીતાનીયા અને મૌરેતાનીયા ની સાથે સ્પર્ધા કરી શકે તે માટે ટાઈટેનિક બનાવવામાં કોઈ કચાશ ન રહી જાય અને દુનિયાનું સર્વશ્રેષ્ઠ જહાજ બને તેવી દરેક કોશિષ કરવામાં આવી હતી. તેની કુલ લંબાઈ 882 ફૂટ 9 ઇંચ અને પહોળાઈ 92 ફૂટ હતી.
વજન 46328 ટન અને વોટરલેવલથી ડેક સુધીની ઊંચાઈ 59 ફૂટ હતી. ચાર સીલીન્ડર,ટ્રીપલ એક્ષ્પાન્સન એન્જીન્સ,પ્રોપેલરને ઘુમાવવા માટે પાર્સન્સ ટર્બાઈનથી આ જહાજ સુસજ્જિત હતું.તેમ જ ટાઈટેનિકમાં 29 બોયલર હતાં, જે કોલસાથી ચાલતી 159 ભઠ્ઠીઓથી જોડાયેલ હતાં અને જહાજને 23 નોટીકલ માઈલની ઝડપથી ચલાવવામાં મદદ કરતાં હતાં. ટાઈટેનિકને ચલાવવા માટે રોજનો આશરે 825 ટન કોલસો વપરાતો હતો,જેમાંથી 100 ટન જેટલી રાખ નીકળતી હતી.
જહાજમાં 176 ક્રૂ મેમ્બર્સ તો ફક્ત ભઠ્ઠીઓમાં કોલસો નાખવાનું કામ કરતાં હતાં.ટાઈટેનિકને બનાવવા માટે તે સમયે લગભગ 7500૦૦૦ ડોલરનો ખર્ચ થયો હતો. જહાજની કુલ ક્ષમતા ક્રૂ મેમ્બેર્સ સહિત 3549 ની હતી. 14000 ગેલન પીવાનું પાણી જહાજમાં વપરાતું હતું. જહાજમાં 40000 ઈંડા,860૦૦ પાઉન્ડ મટન,40 ટન બટેટા,3500 પાઉન્ડ કાંદા,36000 સફરજન અને 1500 ગેલન દૂધ સહિત અનેક ચીજવસ્તુઓ સ્ટોકમાં રાખવામાં આવતી હતી.એટલું જ નહિ,20000 બિયરની બોટલ અને 1500 વાઈનનીબોટલો ‘ઓન બોર્ડ’ રાખવામાં આવતી હતી. આ ઉપરાંત 8000 જેટલી તો સિગાર વપરાઈ જતી હતી.
લક્ઝરી અને સગવડતાની બાબતમાં ટાઈટેનિકે તે સમયે તમામ જહાજોને પાછળ રાખી દીધા હતાં. ફર્સ્ટક્લાસમાં સ્વીમીંગ પુલ, જીમ્નેશીયમ,સ્ક્વોશ કોર્ટ,ટર્કી સ્નાનગૃહ,ઇલેક્ટ્રિક સ્નાગૃહ તેમ જ કેફે માટેનો એક વિભાગ હતો.ફર્સ્ટક્લાસના તમામ રૂમ્સ એકદમ કિમતી લાકડામાંથી બનાવવામાં આવ્યા હતાં તેમ જ કિમતી ફર્નિચર અને સજાવત અને તમામ સુવિધાઓથી સજ્જ હતાં.આ ઉપરાંત,પર્સીયન કાફે, સુર્યસ્નાન માટેનો વિભાગ, લાઈબ્રેરી,હેરસલૂન,સહિત અનેક આધુનિક સુવિધાઓ ઉપલબ્ધ હતી. ટાઈટેનિકમાં કુલ ૮૪૦ રૂમ્સ હતાં, જેમાંથી ફર્સ્ટક્લાસમાં 416,સેકંડ ક્લાસમાં 162, અને થર્ડકલાસમાં 262 રૂમ્સ હતાં.આ ઉપરાંત,40 જેટલા ઓપન બર્થ એરિયા હતાં. તે સમયે ટાઈટેનિકમાં મુસાફરી કરવા માટે એક ટીકીટનો ભાવ 4350 ડોલર્સ (જેની આજની તારીખમાં કિમત 9500૦ ડોલર કરતાં પણ વધુ થાય) જેટલી અધધ કહી શકાય તેવી રાખવામાં આવી હતી, તેમ છતાં લોકોએ હોંશે હોંશે તેની ટીકીટ ખરીદવા પડાપડી કરી હતી.
ટાઈટેનિકને આ અકસ્માત થયો ત્યારે તેની સફરનો ચોથો દિવસ હતો.અને જહાજ ત્યારે જમીનથી 640 કિલોમીટર દૂર હતું. હિમશીલા એટલી બધી નજીક આવી ગઈ હતી કે તે જયારે દેખાઈ અને જહાજ સાથે ટકરાઈ તેની વચ્ચે ફક્ત 30 સેકંડ જેટલો સમય રહ્યો હતો.જહાજ ડૂબવા લાગ્યું ત્યારે તેમાં રહેલ લાઈફબોટોનો ઉપયોગ કરવામાં 80 મીનીટનો સમય લાગ્યો હતો.પહેલી લાઈફબોટમાં ફક્ત 28 લોકો જ બેઠા,કારણ કે મોટાભાગના મુસાફરો એવું માનતા હતાં કે ટાઈટેનિક ડૂબશે નહિ.
શું તમે એ જાણો છો કે ટાઈટેનિક ડૂબી ગયું પરંતુ તેના 705 મુસાફરોની જાન બચી ગઈ તેનો શ્રેય આર એમ એસ કારપૈથીયા નામના જહાજના વાયરલેસ ઓપરેટર હેરલ્ડ કોટેમને જાય છે? 14 એપ્રિલના રોજ મોડી રાત્રે હેરલ્ડ સુવાની તૈયારી કરી રહ્યો હતો ત્યારે ટાઈટેનિક તરફથી SOS સંદેશાઓ આવવા લાગ્યા,જેમાં જણાવવામાં આવ્યું હતું કે અમારું જહાજ બરફ સાથે ટકરાઈ ગયું છે અને ડૂબી રહ્યું છે, જલ્દી આવો. તેણે તરત બનાવની ગંભીરતા પારખી જઈને કેપ્ટનને ઉઠાડીને બધી વાત કરી. આ સમયે ટાઈટેનિક આ જહાજથી ચાર કલાકના અંતર જેટલું દૂર હતું. કેપ્ટન આર્થર રોસ્ટ્રોને તરત જ જહાજની ગતિ મહત્તમ વધારવાનું અને ટાઈટેનિકના મુસાફરો માટે ખાવાની અને અન્ય જરૂરી વ્યવસ્થા કરાવવાનું શરુ કરી દીધું.
આર એમ એસ કારપૈથીયા જયારે ટાઈટેનિક નજીક પહોંચ્યું ત્યારે સવાર પડવાની તૈયારી જ હતી.અને ટાઈટેનિક તરફથી લગાતાર સંદેશાઓ ચાલુ જ હતાં, જેમાં છેલ્લો સંદેશ એવો આવ્યો હતો કે અમે હવે ઝડપથી ડૂબી રહ્યા છીએ,એન્જીનરૂમ અને બોયલરરૂમ માં પણ પાણી ભરાઈ ગયું છે. ત્યાર બાદ સંદેશાઓ બંધ થઇ ગયા એટલે ખબર પડી ગઈ કે ટાઈટેનિક હવે ડૂબી ગયું છે. આર એમ એસ કારપૈથીયા જહાજ જયારે બનાવના સ્થળે પહોંચ્યું ત્યારે ત્યાં થોડા લાકડાઓ અને અન્ય કેટલીક વસ્તુ તરતી હતી. ત્યાર બાદ તેમણે લાઈફબોટમાં રહેલા બચી ગયેલા મુસાફરોને જોયા અને તરત જ તેઓને જહાજમાં ચડાવી લેવામાં આવ્યા. આર એમ એસ કારપૈથીયા જહાજ જો સમયસર ન પહોંચ્યું હોત તો આ મુસાફરોના જીવ કદાચ ન બચાવી શકાય હોત, કારણકે ત્યાર પછી અન્ય જહાજો ત્યાં પહોંચ્યા તેને ઘણા કલાકો નીકળી ગયા હતાં.
આર એમ એસ કારપૈથીયાના કેપ્ટનને અ ઉમદા કામગીરી બદલ ‘નાઈટ’ નો ખિતાબ આપવામાં આવ્યો અને જહાજના કર્મચારીઓનું મેડલ આપીને સન્માન કરવામાં આવ્યું હતું.
લેખક : તુષાર રાજા
આપ આ માહિતીસભર પોસ્ટ www.Jentilal.com પર વાંચી રહ્યા છો. આવી બીજી મહત્વની પોસ્ટ્સ નિયમિત રીતે વાંચવા અને માણવા અમારું ફેસબુક પેજ અત્યારે જ લાઇક કરો – ક્લિક કરો – જલ્સા કરોને જેંતીલાલ
Posted on August 1, 2017May 12, 2018
Google નો અદભૂત સકસેસ મંત્ર: કરોડો લોકોને મફત સેવા આપીને અબજોની કમાણી
અગાઉ ટીવી પર સીલીંગ ફેનની એક જાહેરાત આવતી હતી,જેમાં એવું બતાવવામાં આવ્યું હતું કે,આ કંપનીના પંખા એટલા બધા પ્રસિધ્ધ છે કે તેના વિષે ન જાણનાર વ્યક્તિ મૂર્ખ અને હાંસીપાત્ર બને છે. આ તો એક જાહેરાત હતી એટલે તેમાં અતિશયોક્તિ હોય તેમાં નવાઈ નથી પરંતુ આ વાત ‘ગૂગલ’ ને એકદમ લાગુ પડે છે. ભાગ્યે જ કોઈ એવી વ્યક્તિ હશે જેને ‘ગૂગલ’ વિષે જાણકારી ન હોય. દુનિયાની કોઈ પણ વસ્તુ કે બાબત માટે કાઈ પણ જાણકારી જોઈતી હોય તો ફક્ત એક સર્ચ કરો અને જાદુઈ લાકડીની જેમ તરત જ તેના રીઝલ્ટના હજ્જારો-લાખ્ખો વિકલ્પો હાજર થઇ જાય છે. ‘ગૂગલ’ સાથે જ સંલગ્ન એવા ‘યુ ટ્યુબ’,’જી મેઈલ’,’એન્ડ્રોઈડ’ અને ગૂગલ અર્થ’ ને પણ ધ્યાનમાં લઈએ તો ‘ગૂગલ’નો આપણે દરેક લોકો કોઈને કોઈ રીતે દરરોજ ઉપયોગ કરતાં હોઈએ જ છીએ.
તારીખ 4 સપ્ટેમ્બર,1998ના સ્ટેનફોર્ડ યુનીવર્સીટીના પી.એચ.ડી.ના બે વિદ્યાર્થીઓ લેરી પેજ અને સર્ગેઈ બ્રિન દ્વારા ‘ગૂગલ’ની શરૂઆત કરવામાં આવી હતી. વિશ્વમાં જ્ઞાનને સર્વત્ર અને વ્યવસ્થિત રીતે ઉપલબ્ધ કરાવવાના હેતુ સાથે શરુ કરાયેલ અમેરિકાના કેલીફોર્નીયામાં હેડકવાર્ટર ધરાવતી આ કંપની આજે ઈન્ટરનેટ સંબધિત સેવાઓ અને ઉત્પાદનોમાં વિશ્વની અગ્રણી કંપની બની ગયેલ છે. જેમાં મુખ્યત્વે સોફ્ટવેર,હાર્ડવેર,સર્ચ,ઓનલાઈન એડ.ટેકનોલોજીસ,કલાઉડ કોમ્પ્યુટીંગનો સમાવેશ થાય છે.
આ કંપનીનું ડોમિન રજીસ્ટર કરતી વખતે તેનું નામ ‘Google’ નામ રાખવામાં આવ્યું, જે હકીકતમાં ‘Googol’ શબ્દનો ખોટો સ્પેલિંગ છે,જેનો અર્થ થાય છે એવી સંખ્યા જેમાં 1 ની પાછળ 100 ઝીરો ઉમેરવામાં આવે. આ ‘Googol’ નામ પહેલા બુક થઇ ગયું હોવાથી નાછૂટકે ‘Google’ નામ આપવું પડ્યું. ‘ગૂગલ’ હોમપેજ પર જોવા મળતું ‘ગૂગલ ડૂડલ’ પણ ખુબ લોકપ્રિય છે. કોઈ ખાસ વ્યક્તિ, દિવસ અથવા તહેવારની યાદમાં આ ખાસ લોગો મુકવામાં આવે છે. ડૂડલ માટે પણ ગૂગલમાં એક ખાસ ટીમ બનાવવામાં આવી છે.
2004માં એપ્રિલ ફૂલ ના દિવસે એટલે કે તારીખ પહેલી એપ્રિલના રોજ Gmail ની શરૂઆત કરવામાં આવી. સૌથી વધુ સ્ટોરેજ અને સૌથી વધુ ઝડપે મેલ મોકલવાની ક્ષમતાના કારણે Gmail તરત જ લોકપ્રિય થઇ ગયું. શરૂઆતમાં Gmail એકાઉન્ટ શરુ કરવાં માટે ઇન્વીટેશન મળવું જરૂરી હતું. ત્યાર બાદ એકદમ લોકપ્રિય થઇ જતાં આ સેવા બધા માટે મુક્ત કરી દેવામાં આવી.. 2004માં જ ગૂગલે ડીજીટલ મેપિંગ ની બહુ જાણીતી કંપની કીહોલ ને હસ્તગત કરી લીધી. અને 2005માં ગૂગલ મેપ અને ગૂગલ અર્થ જેવી એપ્લીકેશન્સ લોન્ચ કરી. થોડી જ ક્ષણોમાં આખી દુનિયાનું માપ લઇ શકાય એવી ક્ષમતા આ એપ્લીકેશન્સ ધરાવે છે.
2000ની સાલમાં ગૂગલે એડવર્લ્ડ ની શરૂઆત કરી. આ એક સેલ્ફ સર્વિસ પ્રોગ્રામ છે, જેની મદદથી કોઈ પણ વ્યક્તિ ઓનલાઈન કેમ્પૈન ચલાવી શકે છે. આ સર્વિસનો હજ્જારો કંપનીઓએ લાભ લીધો છે.2005ની આપણે સૌ જાણીએ છીએ કે આજે સ્માર્ટફોનના 80 ટકા માર્કેટ પર કબજો જમાવનાર એન્ડ્રોઈડ પ્લેટફોર્મ એ ગૂગલ ની પ્રોડક્ટ છે. એન્ડ્રોઈડ પ્લેટફોર્મ શરુ કરતાં પહેલા ગૂગલ દ્વારા Gphone લોન્ચ કરવાનું નક્કી કરાયું હતું અને તે માટે અનેક રિસર્ચ પણ કરાયા હતાં. અંતે તેના બદલે એન્ડ્રોઈડ પ્લેટફોર્મ લોન્ચ કરવાંનું નક્કી કરાયું. 2006માં ગૂગલે ઓનલાઈન વિડીયો શેરીંગ સાઈટ ‘યુ ટ્યુબ’ ખરીદી લીધી. દુનિયાભરની લાખ્ખો ચેનલો પર આવતા કાર્યક્રમો તેના પર અપલોડ થતા રહે છે. જેણે દુનિયાને વધુ નજીક લાવી દીધી.
ગૂગલનું સર્ચ એન્જીન 100 મીલીયન ગીગા બાઈટનું છે. આપણને એટલો ડેટા આપણી પાસે સેવ કરવો હોય તો કમ સે કમ એક ટેરા બાઈટની એક લાખ ડ્રાઈવની જરૂર પડે. સ્ટ્રીટ વ્યૂ મેપ માટે ગૂગલે 80 લાખ 46 હજાર કિલોમીટરના રસ્તા જેટલા ફોટોગ્રાફ લીધા હતાં.
ગૂગલ પર પ્રતિ સેકંડ 60000 થી પણ વધુ સર્ચ કરવામાં આવે છે. દુનિયાભરમાં લાખ્ખો કરોડો લોકો મફતમાં દરરોજ ગૂગલ પર સર્ચ કરતાં હોવા છતાં તેની રોજની કરોડોની આવક કેવી રીતે થતી હશે તે સવાલ ઘણાને થતો હોય છે. ગૂગલ પોતાની જુદી જુદી પ્રોડક્ટ્સ અને જાહેરાત મારફત દર સેકન્ડે લગભગ 700 ડોલરની કમાણી કરે છે. એટલે કે તમારી આંખ પલકારો મારે ત્યાં સુધીમાં તો ગૂગલે 50000 રૂપિયા કમાઈ લીધા હોય છે. આપણા દેશને ગૌરવ અપાવનાર બાબત એ છે કે ગૂગલના હાલના CEO સુંદર પિચાઈ ભારતીય છે.
તેમને ગૂગલ દ્વારા કેટલો પગાર ચુકવવામાં આવે છે તે તમે જાણો છો? તેમનો વાર્ષિક પગાર છે રૂપિયા 335 કરોડ. આ ઉપરાંત, તેમને ગૂગલના 142 મિલિયન ડોલર્સના શેર્સ અને ગૂગલની પેરન્ટ કંપની આલ્ફાબેટ ના 173 મિલિયન ડોલર્સના શેર્સ આપવામાં આવેલ છે. ગૂગલનું હોમપેજ આપણે જયારે જોઈએ છીએ ત્યારે આપણને એ સવાલ થાય છે કે આવી જાયન્ટ કંપની અને તે પણ કોમ્પ્યુટરને લગતી કંપની,તેમ છતાં તેનું હોમપેજ આટલું બધું સિમ્પલ કેમ છે? તેનું કારણ એ છે કે શરૂઆતના સમયમાં કંપનીના સ્થાપકોને HTML વિષે એટલું બધું જ્ઞાન નહિ હોવાથી આવું સિમ્પલ હોમપેજ બન્યું હતું. જે ત્યાર પછી પણ યથાવત જ રાખવામાં આવ્યું .શરૂઆતમાં તો તેમાં ‘સબમિટ’બટન પણ નહોતું, ‘રીટર્ન’ કી ને હીટ કરીને ટેગ ને સર્ચ કરવામાં આવતા હતાં.
ઘણા લોકોથી ગૂગલ સર્ચ કરતી વખતે ભૂલથી સ્પેલિંગ ખોટો ટાઈપ થઇ જતો હોય છે, આ વાત ને ધ્યાનમાં રાખીને ગૂગલ દ્વારા ‘Googlr.com’, Gooogle.com જેવા ભળતા સ્પેલિંગ વાળા ડોમિન પણ ખરીદી લેવામાં આવ્યા છે. ઉપરાંત, તમે 466453.com પર સર્ચ કરશો તો પણ તમે ગૂગલના હોમપેજ પર પહોંચી જશો, કારણકે,જો તમારી પાસે સાદો મોબાઈલ હોય કે પછી તમારા મોબાઈલમાં ટાઈપ કરતી વખતે ભૂલથી આલ્ફાબેટસ ની જગ્યાએ નંબર્સ સિલેક્ટ થઇ ગયા હોય તો તમે google ટાઈપ કરવાં જશો તો 466453 નંબર ટાઈપ થશે. આ કારણથી ગૂગલે www.466453.com ડોમિન પણ ખરીદી લીધેલ છે.
આપણે એમ માનીએ છીએ કે આપણા જેવા કરોડો માણસોને ગૂગલ દ્વારા સાવ મફતમાં કેવી અદભૂત સગવડતા મળે છે, પરંતુ હકીકતમાં તે આપણો ભ્રમ છે. આપણે જે સેવા મફતમાં વાપરીએ છીએ તેના દ્વારા જ ગૂગલ અબજો ડોલર્સ કમાય છે. ગૂગલનો ઉપયોગ કરતાં આપણા જેવા કરોડો લોકોનો ડેટા દુનિયાભરની કંપનીઓને વેંચીને તથા આ કંપનીઓની જાહેરાતો દ્વારા ગૂગલ પોતાનું આ અબજો ડોલર્સનું સામ્રાજ્ય ચલાવી રહેલ છે.
લેખક : તુષાર રાજા
આ લેખ આપ સૌને કેવો લાગ્યો ? અચૂક કેજો !!
Posted on July 28, 2017May 15, 2018
એક અદભૂત લવ સ્ટોરી-‘એક દુજે કે લિયે’
ગ્રેટ ગોલ્ડન એરા (લેખક: તુષાર રાજા)
એક અદભૂત લવ સ્ટોરી-‘એક દુજે કે લિયે’
1981ની બ્લોકબસ્ટર ફિલ્મ ‘એક દુજે કે લિયે’થી હિન્દી સિનેમામાં એક નવો યુગ શરુ થયો.સામાન્ય કે ગાઢ પ્રેમના બદલે એકદમ પાગલપનની હદે,બેહદ અને તીવ્રતાથી થતો હીરો-હિરોઈન વચ્ચેનો પ્રેમ અને ફિલ્મનો એકદમ અણધાર્યો અંત આ ફિલ્મમાં દર્શાવવામાં આવ્યો હતો.એ જમાનામાં 10 કરોડની કમાણી કરીને સુપરહિટ સાબિત થયેલ આ ફિલ્મ જયારે તૈયાર કરવામાં આવી ત્યારે આ ફિલ્મને ખરીદવામાં એક પણ વિતરકે રસ નહિ બતાવતા નિર્માતા એલ.વી.પ્રસાદે પ્રિન્ટોની સંખ્યા થોડી ઘટાડીને પોતે જ આ ફિલ્મ રીલીઝ કરી.પહેલા અઠવાડિયામાં ફિલ્મને કોઈ પ્રતિસાદ મળ્યો નહિ પરંતુ બીજાં જ અઠવાડિયાથી ફિલ્મ હીટ જવા લાગી.
આ ફિલ્મ દ્વારા સાઉથના ત્રણ મોટા સ્ટાર્સનું બોલીવુડમાં પદાર્પણ થયું હતું.કમલ હાસન,રતી અગ્નોહોત્રિ અને ગાયક એસ પી બાલાસુબ્રમણ્યમ. જો કે,કમલ હાસને આ અગાઉ 1974માં આવેલી રાજેશ ખન્ના અને મુમતાઝની ફિલ્મ ‘આઈના’માં એક નાનકડો રોલ કરેલ હતો.આ ફિલ્મના ડાયરેક્ટર પણ કે.બાલાચંદ્ર જ હતાં. ‘એક દુજે કે લિયે’ કે.બાલાચંદ્રની તેલુગુ ફિલ્મ ‘મારો ચરિત્ર’ની રીમેક હતી.
‘એક દુજે કે લિયે’ એક સાઉથ ઇન્ડીયન-તમિલ યુવાન વાસુ (કમલ હાસન) અને નોર્થ ઇન્ડીયન યુવતી સપના (રતિ અગ્નિહોત્રી)ની લવસ્ટોરી છે.બંને ગોવામાં પડોશીઓ હોય છે.બન્નેના ઘરની રહેણીકહેણી સાવ અલગ જ હોય છે.આથી સપનાની માતા અને વાસુના પિતા વચ્ચે રોજ કંઇક ને કંઇક ઝગડાઓ થતા રહેતા હોય છે. દરમ્યાન,સપના અને વાસુ એકબીજાના પરિચયમાં આવે છે. બંને એકબીજાની ભાષા પણ સમજી શકતા હોતા નથી તેમ છતાં બંને વચ્ચે ધીમે ધીમે પ્રેમ શરુ થાય છે. ધીમે ધીમે શરુ થયેલ આ પ્રેમ ક્યારે એકદમ ગાઢ થઇ જાય છે તેની બંનેને ખબર પણ નથી પડતી.બંને એકબીજાને પાગલપનની હદ સુધી પ્રેમ કરવાં લાગે છે..એક બીજાં વગર રહેવું તેમનાં માટે અશક્ય બની જાય છે.દરમ્યાન,બંનેના ઘરમાં આ વાતની ખબર પડે છે અને હંગામો મચી જાય છે.બંનેના મા-બાપ અને વડીલો તેમનાં પ્રેમનો વિરોધ કરે છે પરંતુ બંને પ્રેમીઓ પોતાના પ્રેમમાં અડગ રહે છે.
આથી બંનેને અલગ પાડવા તેમનાં વડીલો એક યુક્તિ કરે છે. તેઓ એક શરત કરે છે કે બંનેએ એક વરસ માટે એકબીજાને મળવું નહિ,તેમ જ કોઈ પણ પ્રકારે એકબીજાનો સંપક પણ કરવાનો નહિ.ત્યાર બાદ, જો તેઓ એક વર્ષ સુધી આવી રીતે રહી શકશે, તો તેઓના ત્યાર બાદ લગ્ન માટે સંમતિ આપવામાં આવશે.બંને નાછૂટકે આ શરત સ્વીકારે છે અને વાસુ હૈદરાબાદ જતો રહે છે.દરમ્યાન,વાસુને એવી ગલતફહેમી થાય છે કે સપના બીજાં કોઈની સાથે લગ્ન કરવાં માટે તૈયાર થઇ ગઈ છે,આથી ઉશ્કેરાટમાં આવી જઈને તે હૈદરાબાદમાં તેને હિન્દી શીખવતી વિધવા યુવતી સંધ્યા (માધવી) સાથે લગ્ન કરવાં તૈયાર થઇ જાય છે.સંધ્યાને વાસુ-સપનાની લવસ્ટોરીની ખબર પડે છે આથી તે સચ્ચાઈ જાણવા ગોવા જાય છે ત્યાં તેને સાચી વાતની ખબર પડે છે આથી તે વાસુની ગલતફહેમી દૂર કરે છે અને તેને ગોવા જઈને સપનાને મળવા સમજાવે છે.
ફિલ્મનો અંત બહુ દુઃખદ દર્શાવાયો છે,સપના ઉપર બળાત્કાર થાય છે,વાસુ પર સંધ્યાના ભાઈના ગુંડાઓ ખૂની હુમલો કરે છે.અંતે બંને એક ચટ્ટાન પરથી કૂદીને આત્મહત્યા કરી લે છે.
ફિલ્મનું સંગીત લક્ષ્મીકાંત-પ્યારેલાલે આપ્યું હતું અને ગીતકાર હતાં આનંદ બક્ષી.સાઉથ ઇન્ડીયન સિંગર એસ.પી. બાલાસુબ્રમણ્યમની આ સૌપ્રથમ હિન્દી ફિલ્મ હતી. ડાયરેક્ટર કે. બાલાચંદરે જયારે આ ફિલ્મના ગીતો એસ.પી.બાલાસુબ્રમણ્યમ પાસે ગવડાવવાનું નક્કી કર્યું ત્યારે લક્ષ્મીકાંત-પ્યારેલાલે તેનો વિરોધ કર્યો, તેઓ માનતા હતાં કે,‘મદ્રાસી’ ગાયક હિન્દી ગીતોને પૂરો ન્યાય નહિ આપી શકે,પરંતુ ડાયરેક્ટરે તેમને સમજાવ્યા કે ફિલ્મમાં હીરો છે તેને હિન્દી નથી આવડતું આથી તેના માટે આ યોગ્ય પસંદગી છે.એસ.પી.એ ફિલ્મમાં ગયેલા તમામ ગીતો હીટ નીવડ્યા, એટલું જ નહિ,તેમને આ ફિલ્મ માટે બેસ્ટ મેલ પ્લેબેક સિંગરનો નેશનલ એવોર્ડ પણ મળ્યો.
આ ફિલ્મનો એક ખુબ જાણીતો ઈમોશનલ સીન છે, જેમાં સપના (રતિ અગ્નિહોત્રી)ની માતાના હાથમાં વાસુનો ફોટો આવે છે,તે આ ફોટાને ફાડીને નાનાં નાનાં ટુકડા કરી નાખે છે. આ સમયે ચા પી રહેલ સપના આ જોઈ જતાં તેની આંખોમાં આંસુ આવી જાય છે તેમ જ પોતાની માતા પ્રત્યે ગુસ્સો પણ આવી જાય છે. તરત જ,તે આ નાનાં નાનાં ટુકડાઓ એકઠા કરીને ચાના કપમાં નાખીને ચાની સાથે પી જાય છે.તેમ જ આંખમાં આવેલ આંસુ પણ પી જાય છે.આ સમગ્ર દ્રશ્ય રતિ અગ્નિહોત્રીએ એક જ ટેકમાં પૂરું કર્યું હતું.
આ ફિલ્મ સાથે અન્ય એક મહત્વની વાતપણ અનાયાસે સંકળાયેલ છે. જોગનુજોગ,આ ફિલ્મ સાથે જોડાયેલ ત્રણ વ્યક્તિઓને દાદા સાહેબ ફાલકે પુરસ્કાર મળેલ હતાં. આ ફિલ્મના પ્રોડ્યુસર એલ.વી.પ્રસાદ,આ ફિલ્મના ડાયરેક્ટર કે. બાલાચંદર અને લતા મંગેશકર. આ ફિલ્મ જે તેલુગુ ફિલ્મની રીમેક હતી, તે ફિલ્મ ‘મારો ચરિત્ર’ના કલાકારો કમલ હાસન,માધવી વિગેરે ઉપરાંત ડાયરેક્ટર કે. બાલાચંદર અને ગાયક એસ.પી.બાલાસુબ્રમણ્યમ બધા આ ફિલ્મમાં પણ એ જ રીતે લેવામાં આવ્યા હતાં,ફક્ત તેલુગુમાં હિરોઈન સરિતા ના બદલે હિન્દીમાં રતિ અગ્નિહોત્રીને લેવામાં આવી હતી. ફિલ્મમાં સપનાના પિતાનો રોલ અરવિંદ દેશપાંડેએ નિભાવ્યો હતો.જયારે માતાના રોલમાં શુભ ખોટે અને વાસુના પિતાના રોલમાં પૂર્ણમ વિશ્વનાથન હતાં. ફિલ્મમાં અસરાની, સત્યેન કપ્પુ,રઝા મુરાદ અને રાકેશ બેદી પણ મહત્વના રોલમાં હતાં.
બોક્સ ઓફિસ પર તે સમયે ફિલ્મ સુપરહિટ સાબિત થઇ. ઉપરાંત, તે વરસના એવોર્ડ ફંકશનમાં પણ ફિલ્મ બાજી મારી ગઈ હતી. ગાયક એસ.પી. બાલાસુબ્રમણ્યમને બેસ્ટ મેલ પ્લેબેક સિંગર તરીકે નેશનલ એવોર્ડ મળ્યો.તેમ જ ફિલ્મફેર એવોર્ડમાં ફિલ્મને કુલ 13 જેટલા નોમીનેશન્સ મળ્યા, જેમાંથી બેસ્ટ એડીટીંગ,બેસ્ટ સ્ક્રીનપ્લેના એવોર્ડ ઉપરાંત ‘તેરે મેરે બીચ મેં’ ગીત માટે આનંદ બક્ષીને સર્વોતમ ગીતકારનો એવોર્ડ મળ્યો હતો.
લેખક : તુષાર રાજા
આપ સૌ ને આ લેખ કેવો લાગ્યો અચૂક કહેજો !
જિંદગી સંબંધો સુધારવાનો મોકો આપે જ છે – ચિંતનની પળે : કૃષ્ણકાંત ઉનડકટ
તમારું આજનું રાશી ભવિષ્ય તમારા આજના લકી નંબર સાથે…
કુંડળીમાં સૂર્ય દોષ હોય તો રવિવારે કરો આ ખાસ પૂજા, સાવ સરળ છે…
જંગલના પ્રાણીઓને નજીકથી જોવાનો લાહવો લેવા માંગો છો તો એકવાર આ જગ્યાઓની મુલાકાત લો
પાકટ વયની સમજણની સાચી મિત્રતા દર્શાવતી અદ્ભૂત વાર્તા ..
અનિરુદ્ધ ત્રિવેદી (RJ Aniruddh)
ચાંદની ચિંતન જોશી (જામનગર)
તોબા આ પુરુષો થી
તોબા આ સ્ત્રીઓ થી
પંકિતા ગિરીશ ભાઈ શાહ
પેટ્ટી ઓફિસર – મનન ભટ્ટ
લેખકની કટારેડો. વિષ્ણુ પ્રજાપતિ
લેખકની કટારેનયના નરેશ પટેલ
લેખકની કટારેમેધા પંડ્યા ભટ્ટ
હિરલ રાકેશ ગામી (જામનગર)
Proudly powered by WordPress